Diari Oficial de la Generalitat Valenciana


Sumari del DOGV 6328, del 09-08-2010 (2010/8459)

Informació pública del projecte d'expropiació d'una parcel·la del carrer dels Germans Pinzón del Grau de Castelló.
------------------------------------------------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8459


Data del document
:   28-06-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública del projecte d'expropiació d'una parcel·la del carrer dels Germans Pinzón del Grau de Castelló. [2010/8459]  
La Junta de Govern Local de l'Ajuntament de Castelló de la Plana, en la sessió celebrada en data 25 de juny de 2010, va adoptar el següent acord:  
«Vist l'expedient que s'està tramitant per a aprovar el projecte de expropiació, per taxació conjunta, d'una parcel·la al carrer dels Germans Pinzón del Grau de Castelló i els següents,  
Antecedents  
1. L'Ajuntament de Castelló de la Plana, en la sessió plenària de 30 de juliol de 1981, va acordar aprovar definitivament el Projecte de Primer Establiment de Calçades, Voreres, Embornals, Boques de Reg i Clavegueram al Carrer dels Germans Pinzón del Grau de Castelló. Per a la seua execució va ser necessària l'expropiació de terrenys, per la qual, en data 31 de març de 1985, es va aprovar definitivament l'expedient d'expropiacions. Aquest projecte d'expropiacions afectava només a la meitat del carrer ja que l'altra meitat es trobava dins de la delimitació del PERI 21 inclòs al Pla General d'Ordenació Urbana de 1984 i la seua obtenció s'efectuava mitjançant cessió a compte de l'execució d'aquest.  
2. El PERI. 21 no va ser desenvolupat, i en la revisió del Pla General d'Ordenació Urbana efectuada l'any 2000 es va suprimir aquesta figura de planejament i al seu lloc es va delimitar una unitat d'execució, la 15-UE-R. Aquesta unitat d'execució, en el vessant que dóna al carrer dels Germans Pinzón, traslladava el límit respecte del previst pel PERI 21 quedant fora d'aquesta el semicarrer dels Germans Pinzón que sí s'incloïa al PERI 21.   
3. Aprovat el Programa d'Actuació Integrada de la Unitat d'Execució 15-UE-R, l'empresa urbanitzadora va presentar el corresponent projecte de reparcel·lació. Al si d'aquest expedient, Miguel Segarra Diago va formular al·legació fent constar que en executar-se el projecte d'obertura del carrer dels Germans Pinzón li van ser ocupats 223,50 metres per a vial i 55,87 metres per a vorera, en total 279,37 metres, que no li havien sigut expropiats i que havien sigut exclosos de la reparcel·lació, per tant s'havia produït una ocupació sense pagament dels terrenys de la seua propietat i demanava que se li indemnitzara per l'ocupació produïda.  
Mitjançant l'Acord de 23 de març de 2007, la Junta de Govern Local va resoldre estimar l'al·legació formulada pel senyor Segarra Diago; no obstant això, no es va recollir la seua reivindicació al projecte de reparcel·lació, fet que va fer constar mitjançant un escrit de 2 de maig de 2007, sol·licitant una indemnització de 193.179,39 euros en concepte de preu pel sòl ocupat.  
4. A requeriment de l'Ajuntament, mitjançant un escrit de 5 de juny de 2008, Miguel i Vicenta Segarra Diago van aportar els documents en què basen la seua pretensió, entre aquests una còpia d'un certificat registral de 28 de maig de 2002 i una nota simple informativa de 21 de maig de 2008, les dues relatives a la finca en qüestió. Aporten a més un informe de l'arquitecte tècnic Miquel Gómez i Garcés pel qual es compensa la superfície que s'ha d'expropiar, que passa de 279,37 m²s a 223,50 m²s, en els quals ja estan inclosos els 55,87 m²s destinats a vorera. Aporten també taxació realitzada per la mercantil Tinsa, Societat Oficial de Taxació. Amb tot açò, sol·liciten que com a titulars registrals de 223,50 m² que van ser ocupats per l'Ajuntament el 1985 sense cap indemització per a l'execució del Projecte de Primer Establiment de Calçades, Voreres, Clavegueram, Embornals, Boques de Reg al carrer dels Germans Pinzón del Grau de Castelló, se'ls reconega el dret de ser indemnitzats i en conseqüència se'ls abone la quantitat de 154.546,29 euros.  
5. Consta en l'expedient un informe de l'assessora jurídica de Planejament i Gestió Urbanística emés en data 26 de març de 2009, en el qual es reconeix que, a la vista de la documentació aportada pels qui al·leguen, els terrenys ocupats avui per via pública són propietat dels germans Segarra Diago i es constata la seua ocupació per l'Ajuntament sense cap compensació econòmica, concloent estimar la reclamació formulada i iniciar el corresponent expedient expropiatori.   
6. Així mateix, consta en l'expedient un informe emés per l'arquitecte municipal en relació a la valoració del sòl establert com a indemnització la quantitat de 98.383,85 euros, inclòs el 5% de premi d'afecció, per la superfície de 223,50 m²s.  
7. Els serveis tècnics municipals, el gener de 2009, van redactat un projecte d'expropiació, per taxació conjunta, d'una parcel·la al carrer dels Germans Pinzón del Grau de Castelló.  
El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració, que es concreten en una superfície afectada de 223,50 m² d'una parcel·la propietat de Miguel Segarra Diago i Vicenta Segarra Diago.  
8. Mitjançant el document de retenció de crèdit número 2010-430, expedit pel director de l'Àrea de Gestió Econòmica d'aquest Ajuntament en data 2 de març de 2010, per un import de 98.383,85 euros, queda acreditada l'existència de crèdit per a dur a terme l'esmentada expropiació.  
Tenint en compte que:  
I. L'article 33.3 de la Constitució espanyola estableix el dret dels propietaris de ser indemnitzats al ser privats del seus béns i drets per causa justificada d'utilitat pública o interès social. Segons la doctrina de la Sala del Contenciosa Administrativa del Tribunal Suprem "l'ocupació pel poder públic d'un bé immoble, que pertanyia en poder del seu propietari, sense seguir els tràmits que exigeix la normativa sobre expropiació forçosa, comporta una vulneració de la garantia indemnitzatòria que la Constitució reconeix a favor de la propietat com a dret fonamental?".  
II. L'article 434.1 del Reglament d'Ordenació i Gestió Territorial i Urbanística estableix que mitjançant el procediment de taxació conjunta es fixen de manera raonada els preus dels terrenys afectats per l'actuació, segons la seua classificació i qualificació urbanística, establint els fulls de preu just individualitzat per a cada finca, en els quals es contindran el valor del sòl i de les construccions, instal·lacions i plantacions que sustente, i els fulls de preu just que corresponguen a altres indemnitzacions. Tot allò, de conformitat amb la legislació estatal del règim del sòl i valoracions. La legislació actual en aquesta matèria és el Text Refós de la Llei de Sòl, aprovat pel Reial Decret Legislatiu 2/2008, de 20 de juny.  
III. De l'article 434 del Reglament d'Ordenació i Gestió Territorial i Urbanística es desprén que l'execució del pla per expropiació requerirà la determinació de l'àmbit territorial i una relació de propietaris, amb descripció de béns i drets existents, que serà exposada al públic, perquè, de conformitat amb els articles 17 a 19 de la Llei d'Expropiacions Forçosa, de 16 de desembre de 1954, els interessats hi puguen formular al·legacions al projecte o a la procedència de l'ocupació i esmenar possibles errors en la seua descripció.  
IV. De l'article 127.1.d de la Llei Reguladora de les Bases de Règim Local es desprén que corresponen a la Junta de Govern Local les aprovacions, entre d'altres, dels instruments de gestió.  
En relació amb tot açò, vistos els preceptes esmentats, l'informe de l'assessora jurídica de Planejament i Gestió, de l'arquitecte municipal i de la tècnica d'administració general del Negociat Administratiu de Planejament i Gestió, conformat per l'assessora jurídica de Planejament i Gestió Urbanística, que figuren en l'expedient, a proposta del vicealcalde, regidor delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1) Determinar el procediment de taxació conjunta per a expropiar una parcel·la del carrer dels Germans Pinzón del Grau de Castelló de 223,50 m² propietat del Miguel Segarra Diago i de Vicenta Segarra Diago.  
2) Exposar al públic pel termini d'un mes el projecte d'expropiació referit i la relació de propietaris, béns i drets afectats per aquesta, a l'objecte que per part dels interessats es puguen formular les al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets».  
En l'esmentada relació de propietaris, béns i drets afectats per aquesta expropiació figura la finca la descripció de la qual és la següent:  
  
Cosa que es fa pública a l'efecte que durant el termini d'un mes comptador a partir de l'endemà de la publicació del present anunci, hi puguen aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació. Així mateix, i en el mateix termini d'un mes, podrà formular al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets.  
Aquest projecte d'expropiació podrà consultar-se a la Secció de Desenvolupament Urbanístic d'aquest Ajuntament, situat a l'avinguda dels Germans Bou, número 16, pis 3r, de dilluns a divendres, de 09.00 a 14.00 hores.  
Per últim i dins del mateix termini es demana als interessats que:  
a) Aporten escriptures o títols de propietat i rebuts de constribució  
b) Indiquen si l'esmentat immoble està lliure de càrregues i gravàmens.   
c) Si hi ha ocupants o inquilins en aquest immoble, de quina data és el contracte d'arrendament, les dades de l'arrendatari i l'import de l'arrendament.  
Castelló de la Plana, 28 de juny de 2010.- L'alcalde: Alberto Fabra Part.